12/03/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.70316. O Concello de Ordes solicita autorización de obras para renovación de ponte sobre o río Samo en A Maquía, nos concellos de Ordes e Frades

O Concello de Ordes, con NIF P1506000G e enderezo Alfonso Senra, 108, solicita de Augas de Galicia a autorización de obras do documento titulado “Renovación de ponte sobre o río Samo en A Maquía”, de xaneiro de 2020, situadas na zona de policía e sobre o leito do río Samo (idcurso 10037788), afectando aos tt. mm. de Frades e Ordes, (A Coruña) O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.70316. Preténdese levar a cabo a construción dunha nova ponte sobre o río Samo, entre os tt. mm. de Frades e Ordes, previa demolición da estrutura de paso existente. Na súa localización actualmente atópase unha ponte formada por catro vans en forma de arco e cunha lonxitude total duns 11,50 metros. A súa anchura actual, de 3,25 metros, dificulta o paso dos vehículos agrícolas de grandes dimensións e imposibilita o cruzamento de calquera vehículo. Así mesmo, os sistemas de contención de vehículos existentes, atópanse en condicións deficitarias supoñendo un perigo, tal e como se amosa a continuación: Debido principalmente a que a capacidade hidráulica desta obra de drenaxe ransversal resulta insuficiente para as épocas de enchente, provocando o asolagamento dos terreos adxacentes a esta, proponse a súa substitución por unha ponte de maiores dimensións, deseñada segundo as premisas recollidas no Plan Hidrolóxico de Galicia-Costa para un período de retorno T= 500 anos. A nova ponte proponse dun único van de 18 metros de luz libre. Estará formada por un taboleiro biapoiado de vigas prefabricadas tipo dobre T de 80 cm de canto, sobre as que se disporá una lousa de compresión de 30 cm de formigón. As vigas do taboleiro descansarán sobre dous estribos e cimentación directa ó terreo con zapatas. Para a súa execución, primeiramente contémplase o desbroce manual e selectivo da zona a ocupar e a demolición e retirada da estrutura existente. Posteriormente, e xa fora do propio leito, realizarase o movemento de terras necesario para a súa cimentación. Unha vez executados os estribos e realizado o recheo dos trasdós con material filtrante, colocaranse as vigas prefabricadas de formigón sobre as que se disporá a lousa de compresión. A continuación procederase á colocación das correspondentes medidas de seguridade e ó afirmado dos acceso á nova estrutura. En tanto ó cumprimento dos condicionantes hidráulicos do Organismo de conca (Augas de Galicia) será preciso elevar a rasante da estrada para dar cabida ó caudal de enchente asociado ó período de retorno de 500 anos. Finalmente, proponse o acondicionamento e restauración ambiental do entorno coa revexetación da zona afectada e o mantemento da zona de servidume do Dominio Público Hidráulico ca execución de banzos con rolos de madeira a modo de escaleira que permita a continuidade da mesma sobre os noiros dos recheos xerados coa execución da nova estrutura. Coordenadas aproximadas do centro da actuación no sistema ETRS89 Fuso 29: X: 554.943, Y: 4.770.874. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos concellos de Ordes e Frades ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago Mark Thomas Aliana Tirle, 06 de marzo de 2020. Asinado con sinatura electrónica á marxe por Ángel Gómez Rey, xefe do servizo territorial